text: विजयन ने तमाम राहत शिविरों का दौरा किया और लोगों को भरोसा दिलाया कि जिन लोगों ने अपना सबकुछ गंवा दिया है सरकार उनकी हर संभव मदद करेगी और उनके जीवन को फिर से बसाने में पूरी तरह से उनकी सहायता करेगी। लेकिन तमाम राहत शिविरों में मुख्यमंत्री से लोगों ने तमाम शिकायतें की और उनके देर से यहां आने पर उनकी आलोचना भी की। कई लोगों ने इन राहत शिविरों में खाना के वितरण की समस्या, शौंच की व्यवस्था का अभाव, राहत शिविरों में सांप होने की शिकायत की है। यही नहीं लोगों ने मुख्यमंत्री से पीने का पानी तक इन राहत शिविरों में नहीं होने की शिकायत की है।